ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για την εξέλιξη των δαπανών του ΕΓΤΠΕ-τμήμα Εγγυήσεων Σύστημα έγκαιρης προειδοποίησης Αριθ. 10/2000

ΠΙΝΑΚΑΣ ΠΕΡΙΕΧΟΜΕΝΩΝ

1. Συνολική εξέλιξη μηνιαίων δαπανών

2. Προσωρινή απορρόφηση πιστώσεων

3. Σχόλια

4. Συμπεράσματα

1. ΣΥΝΟΛΙΚΗ ΕΞΕΛΙΞΗ ΜΗΝΙΑΙΩΝ ΔΑΠΑΝΩΝ

Οι παρακάτω πίνακες παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη μεταξύ 16ης Οκτωβρίου 1999 και 31ης Αυγούστου 2000.

1.1. Η υποκατηγορία 1α « Παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες »

>ΘΕΣΗ ΠIΝΑΚΑ>

1.2. Η υποκατηγορία 1β « Αγροτική ανάπτυξη και συνοδευτικά μέτρα »

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. ΣΧΟΛΙΑ

3.1. Η εκτέλεση πιστώσεων για τον Οκτώβριο 2000

Η εκτέλεση των πιστώσεων του υποτμήματος B1 του προϋπολογισμού για τον Οκτώβριο 2000 (δαπάνες των κρατών μελών από 16 Οκτωβρίου 1999 έως 31 Αυγούστου 2000) αντιστοιχεί σε 36 814 εκατ. EUR, δηλαδή στο 89,8 % των πιστώσεων. Οι δαπάνες είναι :

- για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) κατά 119 εκατ. EUR κάτω από το δείκτη,

- για την υποκατηγορία 1β (αγροτική ανάπτυξη και συνοδευτικά μέτρα) κατά 1 820 εκατ. EUR κάτω από το δείκτη.

3.2. Νομισματικοί παράγοντες

3.2.1. Η ισοτιμία του δολαρίου έναντι του ευρώ

Το επίπεδο δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας του δολαρίου έναντι του ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και για την περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την εξέλιξη της ισοτιμίας του δολαρίου.

Σύμφωνα με την απόφαση του Συμβουλίου για τη δημοσιονομική πειθαρχία, ο γεωργικός προϋπολογισμός του έτους 2000 καταρτίστηκε βάσει της μέσης ισοτιμίας του δολαρίου για τους μήνες Ιανουάριο, Φεβρουάριο και Μάρτιο 1999, η οποία καθορίσθηκε σε 1 EUR = 1,12 $.

Αναμένεται ότι ο μέσος όρος των τιμών του δολαρίου που διαπιστώνονται από 1 Αυγούστου 1999 έως 31 Ιουλίου 2000 (περίοδος αναφοράς για τον προσδιορισμό της επίδρασης του δολαρίου) θα αποκλίνει από αυτή τη δημοσιονομική ισοτιμία (μέση τιμή : 1 EUR = 0,99 $). Λόγω της εξέλιξης αυτής, το επίπεδο των δαπανών που πραγματοποιήθηκαν από τα κράτη μέλη θα είναι χαμηλότερο. Οι σχετικές οικονομίες ανέρχονται σε 500 εκατ. EUR.

Το ΕΓΤΠΕ - τμήμα Εγγυήσεων μόνο μερικώς μπορεί να επωφεληθεί αυτών των οικονομιών. Υπενθυμίζεται ότι τα εξοικονομούμενα ποσά που υπερβαίνουν την ατέλεια των 200 εκατ. EUR, η οποία καθορίζεται με τους κανόνες της δημοσιονομικής πειθαρχίας, θα αποτελέσουν στο τέλος του οικονομικού έτους το αντικείμενο μεταφοράς προς το νομισματικό απόθεμα (περίπου 300 εκατ. EUR) και δεν μπορεί να χρησιμοποιηθούν για τη χρηματοδότηση άλλων μέτρων.

3.2.2. Η επίπτωση των διπλών τιμών

Από την επίπτωση των διπλών τιμών θα προκύψουν δαπάνες σαφώς λιγότερο σημαντικές από εκείνες των προηγούμενων ετών. Η κατάργηση των πράσινων τιμών οδήγησε στην εξάλειψη του αποτελέσματος των διπλών τιμών στις χώρες που μετέχουν στο ευρώ και επομένως σε σημαντικές οικονομίες.

Εντούτοις, το κόστος της διπλής τιμής εκτιμήθηκε για το ΕΓΤΠΕ-τμήμα Εγγυήσεων κατά τη σύνταξη της διορθωτικής επιστολής σε 119 εκατ. EUR. Σύμφωνα με πρόσφατο υπολογισμό, η επίπτωση της διπλής τιμής εκτιμήθηκε σε 260 εκατ. EUR περίπου, ήτοι σημειώθηκε αύξηση κατά 141 εκατ. EUR.

3.3. Παράγοντες της αγοράς

3.3.1. Η υποκατηγορία 1α : παραδοσιακές δαπάνες του ΕΓΤΠΕ-τμήμα εγγυήσεων και κτηνιατρικές δαπάνες

Κεφάλαιο B1-10 : Αροτραίες καλλιέργειες // + 135 εκατ. EUR

// (δαπάνες: 16 491 εκατ. EUR)

(δείκτης : 16 356 εκατ. EUR)

Η υπέρβαση του δείκτης οφείλεται

- στη γραμμική μείωση πιστώσεων που απεφάσισε η δημοσιονομική αρχή κατά την έγκριση του προϋπολογισμού. Βασικά, ορισμένα κονδύλια για στρεμματικές ενισχύσεις υπερβαίνουν το δείκτη,

- στις υψηλότερες επιστροφές στην παραγωγή αμύλων (υψηλότερα μέσα ποσοστά επιστροφών και μεγαλύτερες ποσότητες).

Αντίθετα, οι υπερβάσεις αυτές αντισταθμίζονται μερικά από την υστέρηση απορρόφησης σε σχέση με το δείκτη

- για τη δημόσια αποθεματοποίηση (πωλήσεις σαφώς περισσότερες με βάση τιμή που αποφέρει κέρδη επί των πωλήσεων καθώς και λιγότερες αγορές στην παρέμβαση),

- για την ενίσχυση στο σκληρό σίτο μετά την πραγματοποίηση χαμηλότερου επιπέδου πληρωμών στην Ιταλία.

Η Επιτροπή εκτιμά ότι οι δαπάνες του κεφαλαίου αυτού μετά το τέλος του τρέχοντος οικονομικού έτους θα τοποθετούνται στο επίπεδο των πιστώσεων των εγγεγραμμένων στον προϋπολογισμό (είναι δυνατόν να αναμένεται χαμηλό επίπεδο δαπανών κατά τις τελευταίες εβδομάδες του οικονομικού έτους βασικά για επιστροφές κατά την εξαγωγή και σε συνέχεια της απουσίας της μείωσης στην αγορά της παρέμβασης). Εντούτοις πρέπει να σημειωθεί ότι το επίπεδο δαπανών στο τέλος της χρήσης θα λαμβάνει υπόψη τις οικονομίες που έχουν επιτευχθεί (πλέον των 360 εκατ. EUR) μετά την ευνοϊκή εξέλιξη της ισοτιμίας του δολαρίου.

Κεφάλαιο B1-11 : Ζάχαρη // - 50 εκατ. EUR

// (δαπάνες: 1 729 εκατ. EUR)

(δείκτης : 1 780 εκατ. EUR)

Η υποαπορρόφηση σε σχέση με το δείκτη οφείλεται σε ολιγότερο υψηλό επίπεδο πληρωμών για επιστροφές στην εξαγωγή. Αυτό οφείλεται αφενός σε χαμηλή μείωση των εξαχθεισών ποσοτήτων στο πλαίσιο ποσοστώσεων και αφετέρου σε οικονομίες που επιτεύχθηκαν λόγω της ευνοϊκής εξέλιξης της ισοτιμίας του δολαρίου.

Είναι δυνατόν να αναμένεται υποαπορρόφηση πιστώσεων κατά το τέλος του οικονομικού έτους για το κεφάλαιο αυτό, οφειλόμενη κατά κύριο λόγο στο επίπεδο επιστροφών στην εξαγωγή.

Κεφάλαιο B1-12 : Ελαιόλαδο // - 68 εκατ. EUR

// (δαπάνες: 2 032 εκατ. EUR)

(δείκτης : 2 099 εκατ. EUR)

Η υστέρηση απορρόφησης σε σχέση με το δείκτη προκύπτει από τις λιγότερο σημαντικές δαπάνες για τις ενισχύσεις στην παραγωγή ελαιολάδου. Επειδή εκ μέρους των κρατών μελών καθυστέρησε η διαβίβαση ποσοτικών δεδομένων τα οποία επιπλέον, σε ορισμένες περιπτώσεις, παρουσίαζαν σημαντική απόκλιση σε σχέση με προγενέστερες ανακοινώσεις και έτσι απαιτούσαν πλέον εμπεριστατωμένη εξέταση από τις υπηρεσίες της Επιτροπής, η Επιτροπή δεν μπορούσε παρά να καθορίσει το επίπεδο του προς καταβολή υπολοίπου για το έτος εμπορίας 1998/1999 καθυστερημένα σε σύγκριση με τα τελευταία έτη.

Έτσι προέκυψε η τρέχουσα υποαπορρόφηση ενώ ενδέχεται ότι θα προκύψει υποαπορρόφηση και στο τέλος του παρόντος οικονομικού έτους, δεδομένου ότι η καθυστέρηση στην έκδοση του κανονισμού συνεπάγεται και την αναβολή της καταβολής του υπολοίπου της ενίσχυσης στην παραγωγή με μετάθεσή της προθεσμίας από το τρέχον οικονομικό έτος στο οικονομικό έτος 2001.

Κεφάλαιο B1-15 : Οπωροκηπευτικά // - 145 εκατ. EUR

// (δαπάνες: 1 371 εκατ. EUR)

(δείκτης : 1 515 εκατ. EUR)

Η υποαπορρόφηση σε σχέση με το δείκτη οφείλεται

- στον τομέα των νωπών οπωροκηπευτικών : χαμηλότερες δαπάνες για μπανάνες και λειτουργικά κεφάλαια οργανώσεων παραγωγών καθώς και

- στον τομέα των μεταποιημένων οπωροκηπευτικών : χαμηλότερου ύψους δαπάνες για χρηματικές αποζημιώσεις υπέρ της μεταποίησης εσπεριδοειδών. Μέρος της υποαπορρόφησης αυτής μπορεί να θεωρηθεί ότι οφείλεται σε καθυστέρηση πληρωμών ενώ είναι ενδεχόμενο ότι μέρος των αρχικώς προβλεπόμενων δαπανών για το οικονομικό έτος 2000 θα πραγματοποιηθούν κατά τη διάρκεια του επομένου οικονομικού έτους.

Κεφάλαιο B1-16 : Οίνος // + 53 εκατ. EUR

// (δαπάνες: 693 εκατ. EUR)

(δείκτης : 641 εκατ. EUR)

Η υπέρβαση του δείκτη οφείλεται σε σημαντικότερες δαπάνες για την ενίσχυση στη χρησιμοποίηση γλευκών (ποσότητες που απολαύουν ενίσχυσης για ανακαθαρισμένα συμπυκνωμένα γλεύκη σταφυλιών προοριζόμενα για τον εμπλουτισμό σε επίπεδα σημαντικότερα απ'ό,τι προβλέφθηκε).

Εκτιμάται ότι στο τέλος του οικονομικού έτους οι δαπάνες του κεφαλαίου αυτού θα υπερβούν τις πιστώσεις.

Κεφάλαιο B1-17 : Καπνός // - 63 εκατ. EUR

// (δαπάνες: 912 εκατ. EUR)

(δείκτης : 975 εκατ. EUR)

Η υποαπορρόφηση σε σχέση με το δείκτη οφείλεται σε μειωμένες δαπάνες για πριμοδοτήσεις της εσοδείας 1999 εκ μέρους της Ιταλίας.

Οι τελευταίες προβλέψεις που διαβιβάστηκαν από τα κράτη μέλη αφήνουν να διαφανεί ανάκαμψη των δαπανών και, ενδεχομένως, ακόμη και υπέρβαση πιστώσεων περί το τέλος του οικονομικού έτους.

Κεφάλαιο B1-18 : Λοιποί τομείς // + 26 εκατ. EUR

// (δαπάνες: 312 εκατ. EUR)

(δείκτης : 287 εκατ. EUR)

Η υπέρβαση των πιστώσεων προκύπτει

- από καθυστέρηση πληρωμών επιστροφών στην εξαγωγή ρυζιού για το παρελθόν έτος εμπορίας 1998/99. Το γεγονός αυτό οδήγησε στην ανάληψη για το έτος 2000 του μεγαλύτερου μέρους των δαπανών επιστροφών στην εξαγωγή για τα δύο έτη εμπορίας, δηλαδή για το εν λόγω έτος εμπορίας και για το νέο έτος εμπορίας 1999/2000,

- σε αυξημένη ανάγκη για ενίσχυση στην παραγωγή σπόρων προς σπορά σε συνέχεια υψηλότερων ποσοτήτων παραγωγής.

Κεφάλαιο B1-20 : Γάλα και γαλακτοκομικά προϊόντα // - 139 εκατ. EUR

// (δαπάνες: 2 362 εκατ. EUR)

(δείκτης : 2 500 εκατ. EUR)

Διαπιστώνεται σημαντική υποαπορρόφηση σε σχέση με το δείκτη για δημόσια αποθεματοποίηση αποκορυφωμένου γάλακτος σε σκόνη. Τα κέρδη επί των πωλήσεων είναι σαφώς υψηλότερα ως επακόλουθο των σημαντικών ποσοτήτων που πωλούνται μέσω της δημοσίας παρέμβασης και δεν υπάρχουν αγορές στην παρέμβαση.

Η υποαπορρόφηση αυτή αντισταθμίζεται μερικά από υπερβάσεις του δείκτη για τις δαπάνες δημόσιας αποθεματοποίησης βουτύρου (σημαντικότερες αγορές) και για ενισχύσεις στη χρησιμοποίηση αποκορυφωμένου γάλακτος (ιδίως ενισχύσεις στο αποκορυφωμένο γάλα που χρησιμοποιείται στην παραγωγή καζεΐνης).

Στο τέλος του οικονομικού έτους αναμένονται μειωμένες ανάγκες για πιστώσεις. Η εξέλιξη αυτή θα είναι απόρροια της μείωσης των δαπανών για τη δημόσια αποθεματοποίηση αποκορυφωμένου γάλακτος σε σκόνη καθώς και των υψηλότερων από τις προβλεφθείσες συμπληρωματικών εισφορών για γάλα προς πίστωση στον προϋπολογισμό. Αντίθετα, κυρίως οι ενισχύσεις για τη χρησιμοποίηση αποκορυφωμένου γάλακτος και για επιστροφές στην εξαγωγή πιθανότατα θα υπερβούν το επίπεδο των πιστώσεων.

Κεφάλαιο B1-21 : Βόειο κρέας // + 135 εκατ. EUR

// (δαπάνες: 4 430 εκατ. EUR)

(δείκτης : 4 295 εκατ. EUR)

Η υπέρβαση του δείκτη προκύπτει από:

- τις υψηλότερες δαπάνες σε σχέση με τις προβλεπόμενες, για έκτακτα μέτρα στήριξης (σφαγή και καταστροφή ζώων στο Ηνωμένο Βασίλειο στο πλαίσιο της εξάλειψης της σπογγώδους εγκεφαλοπάθειας των βοοειδών),

- τις αυξημένες δαπάνες για πριμοδοτήσεις, βασικά ως επακόλουθο της γραμμικής μείωσης πιστώσεων που αποφασίστηκε από τη δημοσιονομική αρχή,

- τις αυξημένες δαπάνες δημόσιας αποθεματοποίησης, οφειλόμενες στο ότι τα κέρδη επί των πωλήσεων είναι χαμηλότερα των προβλεπομένων.

Οι υπερβάσεις θα αντισταθμισθούν εν μέρει από το χαμηλότερο επίπεδο των επιστροφών στην εξαγωγή.

Για τους ανωτέρω λόγους, στο τέλος της χρήσεως είναι δυνατόν να αναμένεται υπέρβαση των πιστώσεων.

Κεφάλαιο B1-30 : Προϊόντα εκτός παραρτήματος I // + 24 εκατ. EUR

// (δαπάνες: 505 εκατ. EUR)

(δείκτης : 481 εκατ. EUR)

Η υπέρβαση πιστώσεων προκύπτει κυρίως από τις υψηλότερες δαπάνες για πολλά βασικά προϊόντα (σιτηρά, βούτυρο και αποκορυφωμένο γάλα). Αυτό οφείλεται βασικά σε αύξηση των ποσοτήτων που εξήχθησαν.

Υπενθυμίζεται ότι, ενόψει περιορισμού των δαπανών, περί τα μέσα Μαΐου η Επιτροπή ανέστειλε την παράδοση πιστοποιητικών εξαγωγής που παρέχουν δικαίωμα καταβολής επιστροφών.

Κατά τις προβλέψεις που έχουν διαβιβασθεί από τα κράτη μέλη, στο τέλος του οικονομικού έτους αναμένεται υπέρβαση πιστώσεων, παρά τις οικονομίες που προέκυψαν λόγω της ευνοϊκής εξέλιξης της ισοτιμίας του δολαρίου (οικονομία περίπου 35 εκατ. EUR).

Κεφάλαιο B1-37 : Εκκαθάριση και μείωση προκαταβολών //

Το κεφάλαιο αυτό, το οποίο δεν υπόκειται στο σύστημα του δείκτη, καλύπτει τις δημοσιονομικές διορθώσεις που έχουν αποφασιστεί στο πλαίσιο της εκκαθάρισης των λογαριασμών καθώς και τις μειώσεις και αναστολές προκαταβολών (μειώσεις/αναστολές μηνιαίων επιστροφών) προς καταβολή στα κράτη μέλη.

Αναμένεται ότι στο τέλος του οικονομικού έτους το συνολικό επίπεδο των ποσών που θα έχουν πιστωθεί στον προϋπολογισμό θα υπερβαίνει το επίπεδο των εγγεγραμμένων πιστώσεων στον προϋπολογισμό. Οι εκταμιεύσιες για την εκκαθάριση των λογαριασμών θα είναι ελαφρά λιγότερο υψηλές σε σχέση με τις προβλεπόμενες ενώ οι εκταμιεύσεις για μειώσεις προκαταβολών πιθανόν σαφώς υψηλότερες.

Κεφάλαιο B1-39 : Λοιπά μέτρα // + 59 εκατ. EUR

// (δαπάνες: 869 εκατ. EUR)

(δείκτης : 810 εκατ. EUR)

Η υπέρβαση του δείκτη προέρχεται από σημαντικότερες δαπάνες για ενισχύσεις γεωργοοικονομικού χαρακτήρα. Αυτό οφείλεται σε υψηλότερες πληρωμές εκ μέρους της Ιταλίας (πληρωμές που αφορούν τις επανεκτιμήσεις της λίρας το 1997) και του Ηνωμένου Βασιλείου (σε συνέχεια της εξέλιξης της λίρας στερλίνας κατά τη διάρκεια του τρέχοντος έτους).

3.3.2. Η υποκατηγορία 1β :αγροτική ανάπτυξη και συνοδευτικά μέτρα

Κεφάλαιο B1-40 : Αγροτική ανάπτυξη // - 1 820 εκατ. EUR

// (δαπάνες: 1 585 εκατ. EUR)

(δείκτης : 3 405 εκατ. EUR)

Η υποαπορρόφηση σε σχέση με το δείκτη οφείλεται αφενός στην υποαπορρόφηση για παλαιότερα συνοδευτικά μέτρα και αφετέρου στο γεγονός ότι τα νέα προγράμματα για την περίοδο 2000 έως 2006 εκδόθηκαν από την Επιτροπή βραδύτερα σε σχέση με τις αρχικές εκτιμήσεις. Υπενθυμίζεται ότι στο παρόν στάδιο η Επιτροπή έχει τη δυνατότητα να καταχωρεί στον προϋπολογισμό του ΕΓΤΠΕ-τμήμα εγγυήσεων μόνο

- τις δαπάνες για παλαιότερα συνοδευτικά μέτρα καθώς και

- τις υπόλοιπες δαπάνες αγροτικής ανάπτυξης εφόσον το νέο πρόγραμμα εκδοθεί.

Οι προβλέψεις εκ μέρους των κρατών μελών εμφαίνουν αρκετά υψηλό επίπεδο δαπανών για τις τελευταίες εβδομάδες του οικονομικού έτους :

- τα κράτη μέλη (και βασικά η Ιταλία) προβλέπουν την εκταμίευση σημαντικών ποσών για παλαιότερα συνοδευτικά μέτρα,

- οι δαπάνες προς ανάληψη μετά την έκδοση των νέων προγραμμάτων εξαρτώνται βασικά από την έκδοση αυτών των νέων προγραμμάτων και τη δυνατότητα των κρατών μελών να πραγματοποιήσουν ακόμη ορισμένες πληρωμές μετά την έκδοση των εν λόγω προγραμμάτων.

Πάντως, παρά τις προβλέψεις για αυξημένες δαπάνες εκ μέρους των κρατών μελών, δεν πρέπει να αποκλείεται ότι σημαντικό μέρος των πιστώσεων θα παραμείνει αχρησιμοποίητο στο τέλος του οικονομικού έτους. Το ύψος του ποσού αυτού εξαρτάται αφενός από τις δυνατότητες των οργανισμών πληρωμής να πραγματοποιούν σημαντικές πληρωμές ακόμη πριν από τις 15 Οκτωβρίου και αφετέρου από την έκδοση των προγραμμάτων από την Επιτροπή.

4. συμπερασματα

Η εκτέλεση των πιστώσεων του υποτμήματος 1 του προϋπολογισμού για τον Οκτώβριο 2000 (δαπάνες των κρατών μελών από 16 Οκτωβρίου 1999 έως 31 Αυγούστου 2000) ανέρχεται σε 36 814 εκατ. EUR, δηλαδή καλύπτει ποσοστό 89,8 % των πιστώσεων.

4.1. Η εκτέλεση των πιστώσεων για την υποκατηγορία 1α

Οι δαπάνες για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και κτηνιατρικές δαπάνες) τοποθετούνται σε 119 εκατ. EUR κάτω από το δείκτη.

Οι τομείς καθ'υπέρβαση του δείκτη είναι βασικά

- ο τομέας του βοείου κρέατος (+ 135 εκατ. EUR), λόγω υψηλότερων δαπανών για μέτρα σφαγής και καταστροφή ζώων στο Ηνωμένο Βασίλειο στο πλαίσιο της εξάλειψης της σπογγώδους εγκεφαλοπάθειας των βοοειδών, πριμοδοτήσεων (κυρίως λόγω της γραμμικής μείωσης πιστώσεων) καθώς και της δημόσιας αποθεματοποίησης,

- ο τομέας των αροτραίων καλλιεργειών (+ 135 εκατ. EUR), λόγω της γραμμικής μείωσης των κονδυλίων για πιστώσεις εκ μέρους της δημοσιονομικής αρχής κατά την έγκριση του προϋπολογισμού και επιστροφών στην παραγωγή πάσης φύσεως αμύλων. (εντούτοις, στο τέλος του οικονομικού έτους πιθανώς θα διαμορφωθεί επίπεδο αναγκών χαμηλότερο σε σχέση με τις πιστώσεις, λόγω χαμηλότερων δαπανών για την αγορά σιτηρών),

- ο τομέας των λοιπών μέτρων (+ 59 εκατ. EUR), λόγω υψηλότερων πληρωμών σε σχέση με τις προβλεφθείσες για γεωργονομισματικές ενισχύσεις,

- ο τομέας του οίνου (+ 53 εκατ. EUR), λόγω υψηλότερων δαπανών για βοήθεια στη χρησιμοποίηση των γλευκών.

Οι τομείς σε υποαπορρόφηση σε σχέση με το δείκτη είναι βασικά:

- ο τομέας των οπωροκηπευτικών (- 145 εκατ. EUR), λόγω χαμηλότερων πληρωμών όσον αφορά τα μεταποιημένα οπωροκηπευτικά (βασικά για τη μεταποίηση εσπεριδοειδών) καθώς και τα νωπά οπωροκηπευτικά (βασικά, όσον αφορά τις μπανάνες και τα λειτουργικά κονδύλια των οργανώσεων παραγωγών),

- ο τομέας του γάλακτος και των γαλακτοκομικών προϊόντων (- 139 εκατ. EUR), λόγω σημαντικότερων κερδών επί των πωλήσεων του αποκορυφωμένου γάλακτος σε σκόνη (κέρδη επί των πωλήσεων υψηλότερα και απουσία αγορών στην παρέμβαση),

- ο τομέας του ελαιολάδου (- 68 εκατ. EUR), λόγω καθυστερημένης, σε σχέση με τα προηγούμενα έτη, έκδοσης του κανονισμού που επιτρέπει την πληρωμή του υπολοίπου της ενίσχυσης στην παραγωγή,

- ο τομέας του καπνού (- 63 εκατ. EUR), λόγω λιγότερο υψηλών δαπανών για πριμοδοτήσεις εκ μέρους της Ιταλίας (η Ιταλία προβλέπει ότι θα καλύψει αυτή την καθυστέρηση στις πληρωμές).

Όσον αφορά την απορρόφηση πιστώσεων στο τέλος του οικονομικού έτους (πληρωμές πραγματοποιούμενες από τα κράτη μέλη μέχρι τις 15 Οκτωβρίου), οι προβλέψεις δαπανών που διεβίβασαν τα κράτη μέλη αφήνουν να διαφανεί επίπεδο σχετικά χαμηλό για τις ερχόμενες εβδομάδες. Η Επιτροπή εκτιμά ότι οι εγγεγραμμένες στον προϋπολογισμό πιστώσεις χρήσης 2000 θα είναι επαρκείς για την κάλυψη των δαπανών προς επιστροφή στα κράτη μέλη καθώς και τα ποσά προς επιστροφή στο νομισματικό απόθεμα (περίπου 300 εκατ. EUR).

4.2. Η εκτέλεση των πιστώσεων για την υποκατηγορία 1β

Οι δαπάνες της υποκατηγορίας 1β (αγροτική ανάπτυξη και συνοδευτικά μέτρα) τοποθετούνται στα 1 820 εκατ. EUR κάτω από το δείκτη.

Η υποαπορρόφηση σε σχέση με το δείκτη οφείλεται αφενός στην υποαπορρόφηση για παλαιότερα συνοδευτικά μέτρα και αφετέρου στο γεγονός ότι τα νέα προγράμματα για την περίοδο 2000 έως 2006 εκδόθηκαν από την Επιτροπή βραδύτερα σε σχέση με τις αρχικές εκτιμήσεις. Ως υπόμνηση: η Επιτροπή, με εξαίρεση τις δαπάνες για παλαιότερα συνοδευτικά μέτρα, δεν έχει τη δυνατότητα να καταλογίζει στον προϋπολογισμό του ΕΓΤΠΕ-τμήμα εγγυήσεων τις δαπάνες για νέα προγράμματα παρά μόνο εφόσον τα υπόψη προγράμματα εκδοθούν.

Αν και οι προβλέψεις των κρατών μελών εμφαίνουν επίπεδο δαπανών αρκετά υψηλό για τις προσεχείς εβδομάδες του οικονομικού έτους, δεν πρέπει να αποκλείεται ότι στο τέλος του οικονομικού έτους σημαντικό μέρος των πιστώσεων μπορεί να παραμείνει αχρησιμοποίητο. Το ύψος του ποσού αυτού εξαρτάται αφενός από τις δυνατότητες των οργανισμών πληρωμής να πραγματοποιούν σημαντικές πληρωμές ακόμη πριν από τις 15 Οκτωβρίου και αφετέρου από την έκδοση των προγραμμάτων από την Επιτροπή.